
Prishtinë, më 01.10.2026
[bookmark: _GoBack]Autoriteti i Konkurrencës i Republikës së Kosovës, mbështetur në nenet 11, 13, 17 të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës, me datë; 23.09.2026, ka pranuar kërkesën me Nr. Prot. 465/26-11/H, lidhur me Njoftimin e Përqendrimit, përmes z. Islam Krasniqi  Përfaqësuese Ligjore, lidhur me blerjen e pjesës së veprimtarisë së shitjeve me pakicë të shoqërisë “D&D Distribution sh.p.k., përkatësisht rrjetit të njësive tregtare Eco Market Food nga Spar Albania SHPK.
Njoftimi për Përqendrim, është i bazuar në Marrëveshjen për shitjen e pasurive të luajtshme të lidhur në mes palëve me datë 18.05.2026.

SPAR ALBANIA  SH.P.K., (blerësi), është shoqëri me përgjegjësi të kufizuar organizuar sipas ligjeve të Shqipërisë, me adrese të regjistruar: Spar Distribucion Center, Kashar, Zona Katastrale 2105, Nr  1841/46, Tirane, Albania. e regjistruar në Qendrën Kombëtare  të Biznesit: NIPT: L51603008A. Spar Albania operon në fushën e shitjes me pakice të produkteve ushqimore dhe jo ushqimore, nëpërmjet ngritjes dhe menaxhimit të marketeve/ supermarketeve/ hipermarketeve nën markën SPAR.
Spar Albania është shoqëri pjese e Viva Fresh shpk, e cila operon në tregun e Republikës së Kosovës në tregun e shitjeve me pakicë në dyqane jo të specializuara në Republikën e Kosovës. 

ECO MARKET FOOD, (targeti), është shoqëri me përgjegjësi të  kufizuar, me adrese në: VORE Pasuria me nr. 132/14/7, Zone Kadastrale 2183, Vol 6, e regjistruar pranë Qendra Kombëtare për Regjistrimin e Bizneseve, me nr. të regjistrimit  NUIS/NIPT: K91312511U. ECO MARKET operon në tregun e Republikës së Shqipërisë me aktivitete të shitjes me pakice në dyqanet jo të specializuara- Supermarkete.  

D&D Distribution sh.p.k., (shitësi), është shoqëri me përgjegjësi të kufizuara, me adrese në: Kodër Vlore, Tiranë, Shqipëri, e regjistruar pranë Qendrës Kombëtare të Biznesit me numër të regjistrimit NUIS: K91312511U., D&D Distribution sh.p.k., ushtron veprimtarinë të diversifikuar, përfshirë aktivitete e importit dhe eksportit, tregtisë dhe shpërndarjes së produkteve me shumicë, magazinimit dhe logjistikës, si dhe aktivitete e shitjes me pakicë të produkteve ushqimore dhe jo ushqimore në  Republikën e  Shqipërisë.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.

